寺右新馬路

寺右新馬路係中國廣東省廣州市入面嘅一條主幹道，喺越秀區五羊新城入面。入面包括咗東西走向嘅寺右新馬路；南北走向嘅寺右一馬路同寺右二馬路；重有兩條「寺右橫路」嘅掘頭路同埋一條唔係好出名嘅「寺右南路」響度。

概要 
由於呢條馬路分開咗3條咁多，所以呢度就分開介紹：
寺右新馬路：全長1.3公里，闊18—32米，雙向4—6車道。東邊闊西邊窄。
寺右一馬路：全長0.7公里，闊8米，2車道，南向北嘅單行線。
寺右二馬路：全長0.55公里，闊5米，1車道，南向北嘅單行線。

寺右馬路嘅三條道路，起點到終點
寺右新馬路：從達道路同保安前街路口開始，一直去到廣州大道中嘅花城大道口嗰度。
寺右一馬路：從寺右南路嘅珠江賓館門口嗰度開始，一直去到東興南路、東泰路同埋寺右二馬路嘅三岔路口嗰度。
寺右二馬路：從寺右南路嘅飛宇賓館門口嗰度開始，一直去到東興南路、東泰路同埋寺右一馬路嘅三岔路口嗰度。

史

其實呢條馬路之前係一條大街。不過廣州市政府喺1930年拆咗呢條大街，整咗條水泥嘅馬路。而馬路名就用返之前嘅「寺右」呢個名。而點解寺右新馬路嘅東邊重闊過西邊？係因為喺2005年春—2009年秋，嘅五羊邨站喺度起緊，所以先至搞出咁闊嘅。

經過嘅道路

寺右新馬路
呢度啲路嘅順序係從東去到西嚟排嘅，其中加粗咗嘅字係主幹道：
花城大道、廣州大道中
寺右二馬路
寺右一馬路
寺右一橫路
寺右二橫路
達道路、保安前街

寺右一馬路
呢度啲路嘅順序係從南去到北嚟排嘅，其中加粗咗嘅字係主幹道：
寺右南路
寺右新馬路
東興南路、東泰路、寺右二馬路

寺右二馬路
呢度啲路嘅順序係從南去到北嚟排嘅，其中加粗咗嘅字係主幹道：
寺右南路
寺右新馬路
東興南路、東泰路、寺右一馬路

攷
 廣州民國路名 (今越秀區) 360个人图书馆

廣州主幹道
越秀區道路
五羊新城